CELEX: C2004/273/33
Language: et
Date: 2004-11-06 00:00:00
Title: Kohtuasi C-390/04: Eelotsusetaotlus, mille esitas 7. septembri 2004. aasta määrusega Regeringsrätten kohtuasjas GöteborgsOperan AB v. Skatteverket

6.11.2004   
            
            
               ET
            
            
               Euroopa Liidu Teataja
            
            
               C 273/19
            
         Eelotsusetaotlus, mille esitas 7. septembri 2004. aasta määrusega Regeringsrätten kohtuasjas GöteborgsOperan AB v. Skatteverket
   (Kohtuasi C-390/04)
   (2004/C 273/33)
   Euroopa Ühenduste Kohus on saanud Regeringsrätten'i 7. septembri 2004. aasta määrusega otsustatud eelotsusetaotluse kohtuasjas GöteborgsOperan AB v. Skatteverket, mis saabus kohtukantseleisse 13. septembril 2004.
   Regeringsrätten küsib Euroopa Kohtult eelotsust järgmistes küsimustes:
   
               1.
            
            
               Kas kuuenda direktiivi (1) artikliga 17 ja artikli 19 lõike 1 esimese lõigu teise taandega on kooskõlas, kui viimati nimetatud sättes märgitud toetusi võetakse arvesse sisendmaksu mahaarvamise õiguse üle otsustamisel ka nendel juhtudel, kui sisendmaks puudutab kaupu ja teenuseid, mida kasutatakse vaid tehinguteks, mille osas võib käibemaksu teisiti maha arvata?
               Kui vastus esimesele küsimusele on jaatav, siis palutakse Euroopa Kohtul vastata samuti järgnevatele küsimustele.
            
         
               2.
            
            
               Kas kuuenda direktiivi artikli 19 lõike 1 esimese lõigu teise taande toetusi käsitleva sättega on kooskõlas, kui ausa konkurentsi põhjendusel või mõnel muul põhjendusel kohaldatakse seda sätet vaid liikmesriigi poolt spetsiaalselt määratud sektorites?
            
         
               3.
            
            
               Kas kuuenda direktiivi artikli 19 lõike 1 esimese lõigu teise taande toetusi käsitlev säte hõlmab samuti sellist majanduslikku abi, mida antakse pidevalt kohaliku omavalitsuse poolt täielikult tema omanduses olevale äriühingule, selleks et see äriühing võiks tegeleda sellise kultuurialase tegevusega, millega muidu tegeleks kohalik omavalitsus ise? Kas tähtsust omab asjaolu, et seda toetust maksab kohaliku omavalitsuse omanduses olev teine äriühing, mis on esimese äriühingu emaettevõtja?
            
         
      (1)  Nõukogu kuues 17. mai 1977. aasta direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, EÜT L 145, 13.6.1977, lk 1.